ايرانيکا پوهنغونډ

ايرانيکا پوهنغونډ يوه پروژه ده ې موخه يې د  اريايانو د تاریخ، کلتور او تمدن په اړه  د تاریخ څخه پخوا دوران څخه تر وسمهاله وخت پورې په  انگلیسي ژبه یو جامع او مستند پوهنغونډ جوړول دي.

 مخيينه 
ايرانيکا پوهنغونډ په پراخه کچه منځني ختیځ ، قفقاز ، سوېل ختیځه اروپا ، منځنۍ آسیا او د هند نيمه لويه وچه کې د اريايي تمدن مطالعې ته وقف شوی دی. د دې چارې ترسره کول به په اکاډمیکه توگه  د اريانا د تاریخ او کلتور ټول اړخونه او همدارنګه د ټولو اريايي ژبو او ادبیاتو تر پوښښ لاندې راولي، چې د لرغونپوهنې څخه تر سیاسي علومو پورې د اريايي مطالعاتو ټولې څېړنې اسانه کوي. دا یوه پروژه ده چې په ۱۹۷۳ز کې د احسان یارشتر لخوا پيل شوې او وس‌مهال د کولمبیا پوهنتون د اريايي څېړنو مرکز کې ترسره کېږي دا د ایراني علومو د اکاډمیک ډسپلین معیاري پوهنغونډ گڼل کېږي.  

د پوهنغونډ ساحه د وسمهاله ایران (چې د "پارس" په نوم هم پېژندل کېږي) هاخوا ځي او د اريانا ټوله کلتوري ساحه او له هغې ورهاخوا برخې هم په برکې نيسي. او له دې ورهاخوا د اريانا او نورې نړۍ لکه (چین، اروپایي هېوادونو، او نورو) اړيکو ته هم پکې کتنه کېږي.  تمه ده چې دا پروژه په پېنځه څلوېښت (۴۵) ټوکو کې راټوله کړای ي.

 سازمان 

 کارډله 
احسان یارشتر له ۱۹۷۳ څخه تر ۲۰۱۷ پورې د ايرانيکا پوهنغونډ مدير او بنسټگر و. اوسنی مدیر یې ایلټون ډینیل دی. په اداري برخه کې محسن اشتیاني، مهناز معظمي، او د اريايي څېړنو برخه کې  د نړۍ له سترو څېړنيزو ادارو څخه ۴۰ مشورتي څېړونکي شتون لري.  هغه مديران چې له اوږدې مودې راهيسې دې پروژه کې برخه اخيستې عبارت له احمد اشرف، کریسټوفر برنر، حبیب بورجیان، کیومارس غرغلو، منوچهر کاشف، دگمار ریډل او حورا یاوري څخه دي. ايرانيکا پوهنغونډ له ۲۰۱۶ راهيسې په نړۍ کې تر ټولو ډېر پراخېدونکی پوهنغونډ دی چې د نړۍ کابو ۱۳۰۰ څېړونکو هغې ته خپلې ليکنې ورکړې دي. 

 د ايرانيکا پوهنغونډ بنسټ 
په ۱۹۹۰ کال کې، احسان یارشتر د ايرانيکا پوهنغونډ بنسټ، بنسټ کېښود  چې د ايرانيکا پوهنغونډ د دوامداره او تلپاتې پرمخوړلو لپاره هڅې کوي.  د کلونو په اوږدو کې، د کولمبیا پوهنتون د ایراني څېړنو مرکز د دې پوهنغونډ سمولو او همغږي کولو ته دوام ورکړ، پداسې حال کې چې د ايرانيکا پوهنغونډ بنسټ په پراخه کچه دا کار تمویل کړ. 

دا بنسټ د ډېری لیکنو بشپړ متن (تر فاسیکل XVI/3 پورې) په iranicaonline.org وېب پاڼه کې وړیا چمتو کوي.

 اخځليکونه 

وېشنيزه:ايراني هڅوب